钦定古今图书集成/明伦汇编/氏族典/第173卷 > 《廖用贤尚友录》 > 钱文炳
## 钦定古今图书集成/明伦汇编/氏族典/第173卷 > 《廖用贤尚友录》 > 钱文炳

按《十国春秋》，文炳，广陵王子也。文炳尝葬妻丘于报
恩寺侧，发古墓，得丈夫遗骸，长丈许，东列铜铛，西有
宝剑玉环。文炳方取剑，会黑蜂，遽螫之，暴卒。子知元
号擗，昏眩久之始苏。自言“丈夫称是帝尧之臣，繇余
氏佐禹治水，以功封吴，获葬于兹。若父奈何发吾版
石，夺吾玉櫑，今虽击死，方隶吾籍，其勿悼念。”好事者
比于贰负之臣之尸，多传其事焉。